A4-0070/98

Ψήφισμα επί της έκθεσης του Ευρωπαΐκού Νομισματικού Ιδρύματος σχετικά με τη σύγκλιση των νομοθετικών διατάξεων στα κράτη μέλη της Ευρωπαΐκής Ενώσεως (Κατάσταση εργασιών: Αύγουστος 1997) (C4-0560/97)

Το Ευρωπαΐκό Κοινοβούλιο,

- έχοντας υπόψη την έκθεση του Ευρωπαΐκού Νομισματικού Ιδρύματος (C4-0560/97),

- έχοντας υπόψη το ψήφισμά του της 28ης Νοεμβρίου 1996 που αποτελεί γνωμοδότηση του Ευρωπαΐκού Κοινοβουλίου, σύμφωνα με το άρθρο 109Ι παράγραφος 2 της Συνθήκης ΕΚ, σχετικά με την απόφαση σύγκλισης του 1996 του Συμβουλίου συνερχομένου σε επίπεδο αρχηγών κρατών ή κυβερνήσεων ((ΕΕ C 380 της 16.12.1996, σελ. 56)) και σχετικά με την επίπτωση των νομισματικών πολιτικών στην πραγματική οικονομία, στον πληθωρισμό, στα επιτόκια, στην ανάπτυξη και την απασχόληση κατά το τρίτο στάδιο της ΟΝΕ, και σχετικά με την οικονομική λειτουργία των κριτηρίων σύγκλισης ((ΕΕ C 380 της 16.12.1996, σελ. 62)),

- λαμβάνοντας υπόψη τα ψηφίσματά του της 18ης Ιουνίου 1996 ((ΕΕ C 198 της 8.7.1996, σελ. 47)) και της 10ης Ιουνίου 1997 ((ΕΕ C 200 της 30.6.1997, σελ. 32)) σχετικά με τις ετήσιες εκθέσεις του Ευρωπαΐκού Νομισματικού Ιδρύματος του 1995 και 1996,

- έχοντας υπόψη το ψήφισμά του της 10ης Ιουνίου 1997 ((ΕΕ C 200 της 30.6.1997, σελ. 35)) σχετικά με την έκθεση του Ευρωπαΐκού Νομισματικού Ιδρύματος με θέμα «Η ενιαία νομισματική πολιτική κατά το τρίτο στάδιο - καθορισμός του λειτουργικού πλαισίου»,

- έχοντας υπόψη τις διατάξεις της Συνθήκης περί Ίδρυσης της Ευρωπαΐκής Κοινότητας, και ιδίως τα άρθρα 105, 107, 108 και 109 Ι, καθώς επίσης και το πρωτόκολλο αριθ. 3 σχετικά με το καταστατικό του ΕΣΚΤ και της ΕΚΤ,

- έχοντας υπόψη τις εκθέσεις του Ευρωπαΐκού Νομισματικού Ιδρύματος για τα έτη 1995 και 1996 σχετικά με τη σύγκλιση,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0070/98),

Α. επισημαίνοντας το γεγονός ότι η βασική αποστολή της ΕΚΤ και του ΕΣΚΤ συνίσταται στον καθορισμό και την εφαρμογή της νομισματικής πολιτικής της Κοινότητας, στη διεξαγωγή συναλλαγματικών πράξεων, στην τήρηση και διαχείριση των επισήμων νομισματικών αποθεματικών, στην προώθηση της ομαλής λειτουργίας των συστημάτων πληρωμών, καθώς και στη συμβολή στην ομαλή λειτουργία της εποπετίας των τραπεζών και των χρηματοοικονομικών αγορών και τη σταθερότητα του χρηματοοικονομικού συστήματος 7

Β. επισημαίνοντας τα καθήκοντα και τις υποχρεώσεις της ΕΚΤ αναφορικά με τα κράτη μέλη που δεν συμμετέχουν, και τις σχέσεις τους με τις διεθνείς χρηματοπιστωτικές αγορές και τα θεσμικά τους όργανα,

Γ. εκτιμώντας ότι η Συνθήκη ΕΚ και το καταστατικό του ΕΣΚΤ και της ΕΚΤ δεν απαιτούν εναρμόνιση των εθνικών νομοθετικών διατάξεων, αλλά μόνον την άρση των ασυμβιβάστων μεταξύ εθνικών και ευρωπαΐκών νομοθεσιών 7 αυτό σημαίνει ότι οι εθνικές ιδιαιτερότητες μπορούν να συνεχίσουν να υπάρχουν,

Δ. εκτιμώντας ότι προκειμένου να ικανοποιηθούν οι απαιτήσεις που αναφέρονται στο άρθρο 108 της Συνθήκης ΕΚ πρέπει να έχουν ολοκληρωθεί το αργότερο την ημερομηνία συγκρότησης του ΕΣΚΤ οι απαραίτητες νομοθετικές διαδικασίες για τη διασφάλιση της συμβατότητας των ενδοκρατικών νομοθετικών διατάξεων με τη Συνθήκη,

Ε. επισημαίνοντας τις ήδη παλαιότερα εκφρασθείσες επιφυλάξεις του όσον αφορά την «θεσμική ανισορροπία της ΕΚΤ» στο προαναφερθέν ψήφισμά του της 28ης Νοεμβρίου 1996 για την απόφαση σύγκλισης,

1. διαπιστώνει ότι αποτελεί αναμφισβήτητο καθήκον της ΕΚΤ και του ΕΣΚΤ να δράσουν ώστε να επιτευχθεί η θέσπιση ενιαίας ευρωπαΐκής νομισματικής πολιτικής, η εφαρμογή της και ο έλεγχός της στην οικονομική και κοινωνική πραγματικότητα 7

2. απαιτεί να υπάρξει σαφήνεια όσον αφορά την ενσωμάτωση των εθνικών κεντρικών τραπεζών στο ΕΣΚ, καθώς και ένας συγκεκριμένος και επακριβής καθορισμός των καθηκόντων που απομένουν στις εθνικές κεντρικές τράπεζες 7

3. ζητεί να ερμηνευθεί η θεσμική ανεξαρτησία των εθνικών κεντρικών τραπεζών ως συστατικό στοιχείο του ΕΣΚΤ κατά τέτοιο τρόπον, ώστε να μην αποκλείονται οι διαδικασίες διαβουλεύσεων και διαλόγου με άλλα όργανα 7

4. διαπιστώνει ότι ένας διάλογος μεταξύ των εθνικών κεντρικών τραπεζών και των αντιστοίχων πολιτικών θεσμικών οργάνων συμβιβάζεται με τη Συνθήκη ΕΚ και με το καταστατικό του ΕΣΚΤ, υπό την προϋπόθεση ότι δεν θα αποβεί εις βάρος της ανεξαρτησίας των μελών των αρμοδίων για τη λήψη των αποφάσεων οργάνων των εθνικών κεντρικών τραπεζών, καθώς και υπό την προϋπόθεση ότι δεν θα θιγούν οι αρμοδιότητες της ΕΚΤ, η δημοκρατική αρχή της υποχρέωσης εκ μέρους της να λογοδοτεί σε κοινοτικό επίπεδο, καθώς και το ειδικό καθεστώς του προέδρου λόγω της ευθύνης του ως μέλους των αρμοδίων για τη λήψη των αποφάσεων οργάνων της 7

5. επαναλαμβάνει την άποψη που διατύπωσε στο προαναφερθέν ψήφισμά του της 10ης Ιουνίου 1997 επί της έκθεσης του ΕΝΙ σχετικά με την ενιαία νομισματική πολιτική κατά την τρίτη φάση, σύμφωνα με την οποία το άρθρο 105, παράγραφος 1 και το άρθρο 2 της Συνθήκης σχετικά με την προαγωγή της ανάπτυξης, της ευημερίας, της απασχόλησης και της σταθερότητας οφείλουν να αποτελούν το πλαίσιο της μελλοντικής νομισματικής πολιτικής 7

6. ζητεί στην έκθεση του ΕΝΙ για τη σύγκλιση των νομοθετικών διατάξεων στα κράτη μέλη της Ευρωπαΐκής Ένωσης να υπάρξει σαφής διάκριση μεταξύ συμβατών και μη συμβατών διατάξεων σχετικά με τα καθήκοντα των εθνικών κεντρικών τραπεζών, και ζητεί ειδικότερα ένα σαφή ορισμό της έννοιας «εμπόδιο κατά την άσκηση των καθηκόντων στο πλαίσιο του ΕΣΚΤ» 7

7. λαμβάνει γνώση του γεγονότος ότι το ΕΝΙ έχει προβεί σε σοβαρές προεργασίες για τη σχετική συζήτηση, με βάση την οποία η μελλοντική Ευρωπαΐκή Κεντρική Τράπεζα θα μπορέσει να αποφασίσει τι θεωρεί ως συμβατό ή ασυμβίβαστο με τη Συνθήκη ΕΚ όσον αφορά «διατάξεις για λογιστικές εργασίες, έλεγχο λογαριασμών, εγγραφές κεφαλαίου, μεταφορά ξένων νομισματικών αποθεματικών και χρηματικών εσόδων» 7

8. αναμένει ωσαύτως από το ΕΝΙ μια διευκρίνιση των κριτηρίων, με βάση τα οποία επιθυμεί να αξιολογεί το συμβιβάσιμο ή μή συμβιβάσιμο άλλων «νομοθετικών τομέων, που επηρεάζονται από τη μετάβαση από το δεύτερο στο τρίτο στάδιο» 7

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Συμβούλιο του ΕΝΙ, τα κοινοβούλια των κρατών μελών και τις εθνικές κεντρικές τράπεζες.